THL ร่อนหนังสือแจง “สีกาจุ๋ม” แค่นักลงทุน วอนอย่าโยงปมพา “พระพรหมเมธี” หนีเยอรมัน
THL ร่อนหนังสือแจง "สีกาจุ๋ม" เป็นเพียงนักลงทุน ยันไม่มีเอี่ยวปมพา"อดีตพระพรหมเมธี"หนีไปเยอรมนี ปัดไม่ได้ทำกิจการเหมืองแร่ใน สปป.ลาว และไม่ได้ถือหุ้นใน บ.ทุ่งคำ เพราะขายหุ้นทั้งหมดไปแล้วตั้งแต่ปี 2559 
8 มิ.ย. 2561

ผู้สื่อข่าวรายงานว่า สืบเนื่องจากกรณีตามที่มีข่าวกรณี นางศศิร์อร เจียมวิจิตรกุล หรือ สีกาจุ๋ม ถูกกล่าวหากรณีพา พระพรหมเมธี หนีไปประเทศเยอรมันนั้น ล่าสุด นายศุภชัย ใจสมุทร รองประธานกรรมการบริษัท ทุ่งคาฮาเบอร์ จำกัด (มหาชน) หรือ THL ได้เปิดเผยว่า บริษัทเป็นบริษัทจดทะเบียนในตลาดหลักทรัพย์ ซึ่ง นางศศิร์อร เจียมวิจิตรกุล เป็นเพียงนักลงทุนผู้ถือหุ้นใน บริษัทฯ เท่านั้น
ส่วนที่มีข่าวว่า บริษัท ทุ่งคาฮาเบอร์ จำกัด (มหาชน) ทำธุรกิจเกี่ยวกับเหมืองแร่ ในประเทศลาว และยังเป็นบริษัทแม่ของ บริษัท ทุ่งคำ จำกัด ผู้ดำเนินกิจการเหมืองแร่ทองคำใน อ.วังสะพุง จังหวัดเลย นั้น บริษัทฯ ชี้แจงว่า บริษัท ทุ่งคาฮาเบอร์ จำกัด (มหาชน) ไม่ได้ทำกิจการเหมืองแร่ใน สปป.ลาว และไม่ได้เป็นผู้ถือหุ้น หรือเป็นบริษัทแม่ของ บริษัท ทุ่งคำ จำกัด โดยบริษัทได้ทำการขายหุ้นทั้งหมดไปแล้วตั้งแต่ปี 2559
อนึ่ง นางศศิร์อร เจียมวิจิตรกุล เป็นผู้ถือหุ้นรายใหญ่ของ THL ถือหุ้นทั้งหมด 600,025,900 หุ้น หรือคิดเป็น 2.90%
สำหรับโครงสร้างผู้ถือหุ้นใหญ่อันดับ 1-10 มีดังนี้
(ภาพรวมข้อมูลผู้ถือหุ้น ณ วันที่ 09/04/2561)